আমির খায়েরবাক মসজিদ
আমির খায়েরবাক সমাধি চত্বর, আল-আমির খায়েরবাক মসজিদ ও মাদ্রাসা বা খায়েরবাক মসজিদ (আরবি: مسجد ومدرسة الأمير خاير بك) হলো মিশরের ইসলামি কায়রোর বাব আল-ওয়াজির সরণীতে (আল-দার্ব আল-আহমার জেলা) অবস্থিত একটি ধর্মীয় কমপ্লেক্স। উসমানীয় শাসনামলে ১৫০২ খ্রিষ্টাব্দে মিশরের গভর্নর খায়ের বেগ এখানে একটি সমাধিক্ষেত্র নির্মাণ করেন। পরবর্তীতে তিনি একটি মাদ্রাসা ও একটি মসজিদ নির্মাণ করেন এবং তার বাসভবন হিসেবে ব্যবহার্য পার্শ্ববর্তী আমির আলিন আক প্রাসাদকে (১২৯৩ খ্রিষ্টাব্দে নির্মিত) এর সাথে সংযুক্ত করেন। কমপ্লেক্সের দক্ষিণ-পূর্বে কায়রো দুর্গ, দক্ষিণ-পশ্চিমে আমির আলিন আক প্রাসাদ ও উত্তর-পূর্বে আকসুনকুর মসজিদ অবস্থিত। এটি মধ্যযুগে মিশরে বুর্জি রীতির মামলুক স্থাপত্যশৈলীতে নির্মিত অসংখ্য ভবনের অন্যতম।